Here is a page extracted from Wikipedia that may contain CSS, HTML, and a lot of unformatted text.

Title: Tintín
Content: Iste articlo ye sobre o personache. Se veiga As aventuras de Tintín ta más información sobre a serie de cómic.

Tintín ye un personache de cómic creyau por o dibuixant belga Hergé, protagonista d'a serie As aventuras de Tintín. As suyas aventuras percipioron a publicar-se por fasciclos en a revista Le Petit Vingtième en 1929.

Se tracta d'un choven y agudo reportero que, acompanyau d'o suyo inseparable can Milú, s'embarcará en una serie d'aventuras que lo levarán por os cinco continents enfrontinando-se a sobén a toda una colla de malvaus (Rastapopoulos, Allan Thompson, o doctor Müller, etc.) rodiau d'os suyos amigos, que irá conoixendo con o tiempo, como o capitán Haddock, o profesor Tornasol u os poco enfortunaus detectives Asín y Azín, entre atros.

Hergé baptizó a o suyo personache inspirándo-se en l'álbum de Benjamin Rabier Tintín Lutin, que apareixió en 1897, y a vestimenta de Tintín se pareixe a la d'otro personache d'o mesmo álbum, Onésimo. En l'álbum de Rabier, 'Tintín' ye o hipocoristico d'o nombre Martin, si bien tamién podría estar-lo d'Augustin. En cuanto a la suya "personalidat", Tintín se puet considerar como o "descendient" de Totor, un precedent personache creyado por Hergé en 1926.

Referencias

Personaches d'as aventuras de Tintín
Personaches ficticios de cómic